CELEX: 32007D0343
Language: mt
Date: 2007-05-15 00:00:00
Title: 2007/343/KE: Deċiżjoni tal-Kummissjoni tal- 15 ta’ Mejju 2007 dwar l-awtorizzazzjoni għat-tqegħid fis-suq tal- phytosterols/phytostanols bħala ingredjent ta’ l-ikel ġdid skond ir-Regolament (KE) Nru 258/97 tal-Parlament Ewropew u tal-Kunsill (notifikata taħt id-dokument numru C(2007) 2073)

17.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 129/63
            
         DEĊIŻJONI TAL-KUMMISSJONI
   tal-15 ta’ Mejju 2007
   dwar l-awtorizzazzjoni għat-tqegħid fis-suq tal-phytosterols/phytostanols bħala ingredjent ta’ l-ikel ġdid skond ir-Regolament (KE) Nru 258/97 tal-Parlament Ewropew u tal-Kunsill
   (notifikata taħt id-dokument numru C(2007) 2073)
   (it-test bl-Ingliż biss huwa awtentiku)
   (2007/343/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar ikel ġdid u l-ingredjenti ġodda ta’ l-ikel (1), u partikolarment l-Artikolu 7 tiegħu,
   Billi:
   
               (1)
            
            
               Fl-4 ta’ Mejju 2005 il-kumpanija Enzymotec għamlet rikjesta lill-awtoritajiet kompetenti ta’ l-Olanda biex iqiegħdu fis-suq iż-żejt li huwa arrikkit bil-phytosterols/phytostanols bħala ikel ġdid jew ingredjent ġdid fl-ikel.
            
         
               (2)
            
            
               Fit-23 ta’ Mejju 2006 il-korp kompetenti tal-valutazzjoni ta’ l-ikel ta’ l-Olanda ħareġ ir-rapport inizzjali ta’ valutazzjoni tiegħu. F’dan ir-rapport intlaħqet il-konklużjoni li ż-żejt li huwa arrikkit bil-phytosterols huwa tajjeb għal konsum mill-bniedem.
            
         
               (3)
            
            
               Il-Kummissjoni għaddiet ir-rapport ta’ valutazzjoni inizzjali lill-Istati Membri kollha fid-29 ta’ Mejju 2006.
            
         
               (4)
            
            
               Fi żmien is-sittin jum stipulat fl-Artikolu 6(4) tar-Regolament (KE) Nru 258/97, oġġezzjonijiet motivati għat-tqegħid fis-suq tal-prodott tqajmu b’mod konformi ma’ din id-dispożizzjoni.
            
         
               (5)
            
            
               L-oġġezzjonijiet li tqajmu kienu jikkonċernaw l-immaniġġjar tar-riskji iktar milli kwestjonijiet tal-valutazzjoni tar-riskji, għalhekk ma kien hemm ebda bżonn ta’ konsulta ma’ l-Awtorità Ewropea għas-Sikurezza ta’ l-Ikel (EFSA).
            
         
               (6)
            
            
               L-awtorizzazzjoni għaż-żejt arrikkit bil-phytosterols/phytostanols għandha tkopri l-użu fl-ikel fejn hija awtorizzata ż-żieda bil-phytosterols/phytostanols. Ir-regoli li jikkonċernaw il-preżentazzjoni u t-tikkettjar ta’ l-ikel li huma miżjuda bil-phytosterols/phytostanols.
            
         
               (7)
            
            
               Ir-Regolament tal-Kummissjoni (KE) Nru 608/2004 tal-31 ta’ Marzu 2004 li jikkonċerna t-tikkettjar ta’ l-ikel u l-ingredjenti ta’ l-ikel li huma miżjuda bil-phytosterols, l-esters tal-phytosterols, phytostanols u/jew l-esters tal-phytostanols
                   (2) jaċċerta li l-konsumaturi jirċievu l-informazzjoni meħtieġa sabiex jevitaw il-konsum eċċessiv tal-phytosterols/phytostanols miżjuda.
            
         
               (8)
            
            
               Il-miżuri previsti f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DIN ID-DEĊIŻJONI:
   Artikolu 1
   Iż-żejt arrikkit bil-phytosterols/phytostanols kif speċifikat fl-Anness I, jista’ jitqiegħed fis-suq fil-Komunità bħala ingredjent ta’ l-ikel ġdid għall-użu fl-ikel kif speċifikat fl-Anness II.
   Artikolu 2
   Il-prodotti li fihom l-ingredjent ġdid ta’ l-ikel għandhom jiġu ppreżentati b’tali mod li jistgħu jinqasamu faċilment f’porzjonijiet li fihom 3 g (fil-każ ta’ porzjon waħda kuljum) jew massimu ta’ 1 g (fil-każ ta’ tliet porzjonijiet kuljum) ta’ phytosterols/phytostanols miżjuda.
   L-ammont ta’ phytosterols/phytostanols miżjuda f’kontenitur tax-xorb m’għandux ikun ogħla minn 3 g.
   Iz-zlazi bil-ħwawar u t-taħwir ta’ l-insalati inkluż il-mayonnaise għandhom jinġabru bħala porzjon waħdieni.
   Artikolu 3
   Din id-Deċiżjoni hija indirizzata lill-Enzymotec, 5 Hataasi ST, Ramat Gabriel Industrial Park, Migdal HaEmeq, Israel 23 106.
   
      Magħmul fi Brussell, 15 ta’ Mejju 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 43, 14.2.1997, p. 1. Ir-Regolament kif l-aħħar emendat bir-Regolament (KE) Nru 1882/2003 (ĠU L 284, 31.10.2003, p. 1).
   
      (2)  ĠU L 97, 1.4.2004, p. 44.
   
      ANNESS I
      Speċifikazzjonijiet taż-żejt li huwa arrikkit bil-phytosterols/phytostanols
      
      Definizzjoni:
      Iż-żejt arrikkit bil-phytosterols/phytostanols huwa magħmul minn frazzjoni ta’ żejt u frazzjoni ta’ phytosterol.
      
                  Sustanza/Parametru
               
               
                  Kontenut
               
            
                  Distribuzzjoni ta’ l-Acylglycerol
               
            
                  
                     Free fatty acids (espressi bħala oleic acid)
               
               
                  Mhux iktar minn 2 %
               
            
                  
                     Monoacylglycerols (MAG)
               
               
                  Mhux iktar minn 10 %
               
            
                  
                     Diacylglycerols (DAG)
               
               
                  Mhux iktar minn 25 %
               
            
                  
                     Triacylglycerols (TAG)
               
               
                  Jammontaw għall-kumplament
               
            
                  Frazzjoni ta’ phytosterols:
               
            
                  
                     β-sitosterol
                  
               
               
                  Mhux iktar minn 80 %
               
            
                  
                     β-sitostanol
                  
               
               
                  Mhux iktar minn 15 %
               
            
                  
                     campesterol
                  
               
               
                  Mhux iktar minn 40 %
               
            
                  
                     campestanol
                  
               
               
                  Mhux iktar minn 5 %
               
            
                  
                     stigmasterol
                  
               
               
                  Mhux iktar minn 30 %
               
            
                  
                     brassicasterol
                  
               
               
                  Mhux iktar minn 3 %
               
            
                  
                     sterols/stanols oħra
               
               
                  Mhux iktar minn 3 %
               
            
                  Oħrajn:
               
            
                  Umdità u volatilità
               
               
                  Mhux iktar minn 0.5 %
               
            
                  Valur perossidu (PV)
               
               
                  < 5meq/kg
               
            
                  
                     Trans fatty acids
                  
               
               
                  Mhux iktar minn 1 %
               
            Kontaminazzjoni/Purezza (GC-FID jew metodu ekwivalenti) tal-phytosterols/phytostanols
      
      
         Phytosterols u phytostanols estratti minn sorsi li mhumiex żejt veġetali tajjeb għall-ikel għandhom ikunu ħielsa mill-kontaminanti, li huwa l-iktar aċċertat meta jkun f’purezza ta’ iktar minn 99 %.
   
   
      ANNESS II
      Ikel imsemmi fl-Artikolu 1
      Xaħmijiet li jittieklu mal-ħobż, kif definiti fir-Regolament tal-Kunsill (KE) Nru 2991/94 (1), Anness, punti B u C esklużi xaħmijiet għat-tisjir u għall-qali u xaħmijiet li jittieklu mal-ħobż ibbażati fuq butir jew fuq xaħam ieħor ta’ l-annimali.
      Prodotti bbażati fuq ħalib, bħalma huma prodotti bbażati fuq ħalib semi-xkumat u xkumat, possibbilment meta jinkludu l-addizzjoni ta’ frott u/jew ċereali, prodotti bbażati fuq ħalib iffermentat bħalma huma l-prodotti tal-yoghurt u tal-ġobon (kontenut ta’ xaħam ≤ 12 g per 100 g), fejn possibbilment ix-xaħam fil-ħalib ġie mnaqqas u fejn ix-xaħam jew il-proteina ġew sostitwiti bix-xaħam jew proteina veġetali.
      Xarbiet tas-sojja.
      Zlazi bil-ħwawar u taħwir ta’ l-insalati inkluż il-mayonnaise.
      
         (1)  ĠU L 316, 9.12.1994, p. 2.